Predmetom projektu stavby bola obnova samostatne stojacej budovy základnej školy a telocvične situovaných v obci Lietavská Lúčka. Hlavným cieľom bolo vyriešenie dodatočného zatepľovacieho systému a techniky prostredia tak, aby budova spĺňala požiadavku na nízkoenergetickú budovu.
Objekt školy sa skladá z jednotlivých blokov. Hlavný trojpodlažný blok je učebňový spolu s komunikačnými priestormi – schodiská, chodby. Ďalším blokom je jednopodlažný blok šatní. Tieto bloky sú vzájomne stavebne prepojené. Na blok šatní nadväzuje blok dielní tvorený z unimobuniek.
Mimo týchto blokov je osadený monoblok telocvične, ktorý nieje nijako prepojený so ZŠ.